ZAPISNIK 6. KOORDINACIJSKOG SASTANKA ERASMUS + PROJEKTA „Zdravstvo u Europi – radimo i učimo“

Sastanku su nazočili: ravnateljica Aleksandra Acalin, Lidija Mačukat, Mirjana Polić, Željka Turčinov Skroza, Antonija Žaja, Snežana Žaja. 
Sastanak je održan 9. 1. 2023. u 11.30 sati.
 
DNEVNI RED:
1. Utvrđivanje postupka prijave učenika, potrebne natječajne dokumentacije te usuglašavanje kriterija odabira učenika za mobilnost u Sloveniju 

Ad 1)
U sklopu projekta „Healthcare in Europe - work and learn“ odobrena je mobilnost 12 učenika 3. razreda u smjerovima: medicinska sestra opće njege/medicinski tehničar opće njege, fizioterapeutski tehničar/tehničarka.
Mobilnost u Sloveniju  trajati će 14 dana, a boravak učenika u gradu Škofja Loka planiran je u terminu od 19.3. do  1. 4. 2023. godine. S učenicima, će kao pratnja, ići dva nastavnika škole. Ciljnu skupinu ove mobilnosti čini ukupno 12 učenika: 6 učenika smjera medicinska sestra opće njege/medicinski tehničar opće njege, 6 učenika fizioterapeutski  tehničar/tehničarka. Za navedenu mobilnost mogu se prijaviti učenici  3. razreda prethodno navedenih smjerova.
Zadatak nastavnika kao pratitelja je da vode brigu o  učenicima u smislu izvršavanja  obaveze propisane projektom te da im pruže podršku i potporu uz nadzor.
Uvjeti prijave za sudjelovanje:
•	učenik Medicinske škole
•	dobrovoljna prijava na natječaj
•	predana dokumentacija do 19.1.2023.
•	suglasnost roditelja/skrbnika
Dokumentacija za prijavu:
•	ispunjen obrazac za prijavu (privitak na dnu stranice)
•	preslika svjedodžbe prethodno završenog razreda
•	motivacijsko pismo
•	životopis (Europass) - (privitak na dnu stranice)
•	potpisana suglasnost roditelja/skrbnika s upisanom šifrom učenika (privitak na dnu stranice)
Dodatni bodovi:
•	popis svih aktivnosti, projekata i/ili natjecanja u kojima je učenik/ca sudjelovao/la prošle školske godine i rezultata koje je postigao/la (za natjecanja)
•	potvrda o slabijem ekonomskom položaju obitelji učenika
Obveze i dužnosti učenika koji će sudjelovati u mobilnosti:
•	redovito pohađanje svih pripremnih aktivnosti
•	redovito pohađanje stručne prakse tijekom mobilnosti
•	uvažavanje i poštivanje ostalih sudionika mobilnosti i djelatnika Škole koji će biti u pratnji učenicima
•	redovito vođenje Dnevnika rada
•	održavanje dnevnih evaluacijskih sastanaka tijekom mobilnosti
•	učenici neće konzumirati alkoholna pića i neprimjereno se ponašati za vrijeme mobilnosti
•	u slučaju nekih problema, obavezno će se posavjetovati s osobama u pratnji
Način bodovanja prijava:
•	opći uspjeh prethodnog razreda (2-5 bodova)
•	strani jezik prethodnog razreda (2-5 bodova)
•	motivacijsko pismo (1-5 bodova)
•	životopis (1-5 bodova)
•	sudjelovanje u aktivnostima, projektima i natjecanjima (1-5 bodova)
•	nepovoljan ekonomski položaj (1-2 boda)
•	izrečena pedagoška mjera u prethodnom razredu (-1 bod za opomenu, -2 boda za ostale)
•	u slučaju istog broja bodova, prednost će imati učenici s većim iskustvom sudjelovanja u aktivnostima, projektima i natjecanjima
Postupak prijave:
Učenici natječajnu dokumentaciju trebaju predati do četvrtka, 19. 1. 2023. godine (uključujući i taj dan) u referadu (Martini Mikulandra). Rezultati će biti objavljeni pod šiframa učenika na školskoj web stranici, Facebook stranici škole i projekta te na oglasnoj ploči u školi do 23. 1. 2023. Učenici će imati rok za prigovore i žalbe na objavljene rezultate do  25. 1.2023.. Službeni rezultati objavit će se 27.1.2023., nakon isteka žalbenog roka.
Nakon odabira učenika, sudionici mobilnosti, odnosno njihovi roditelji/skrbnici, sklapaju sa školom ugovor kojim se obvezuju na izvršavanje svojih obaveza kako ne bi morali vraćati sredstva utrošena na mobilnost.
Za mobilnost i za svaki smjer će se odabrati 3 učenika koji će biti na rezervnoj listi. Tim učenicima se savjetuje da pohađaju sve pripremne aktivnosti kako bi se, u slučaju odustajanja nekog od odabranih učenika, mogli uključiti u projekt.

 
Zapisničarka:							U Šibeniku, 9. siječnja 2023.
Željka Turčinov Skroza